OzLabs/hebrew-wiki-articles huggingface dataset:
פסטיבל המוזיקה של אספן

קונצרט באוהל המוזיקה בנדיקט במהלך פסטיבל המוזיקה באספן, 2015.
פסטיבל המוזיקה של אספן שנוסד ב-1949 ובית הספר שלידו הוא פסטיבל נודע למוזיקה קלאסית, המציג מוזיקה ברמה בינלאומית במסגרת אינטימית של עיר קטנה. כמו כן הוא מאפשר מגרש אימונים מן המדרגה הראשונה לנגנים בוגרים צעירים. את הפסטיבל ובית הספר ייסדו אנשי הרוח ובעלי החזון אליזבת ווולטר פפקה משיקגו בהסתמך על הרעיון האומר, שהשילוב של אמנות וטבע מטפח את צמיחתה של רוח האדם. כל היבט של ארגון הפסטיבל עודנו חדור בעיקרון המנחה הזה. 

יותר מ-350 אירועי מוזיקה מתקיימים במשך 9 שבועות בכל קיץ, מיוני עד אוגוסט, ביניהם הופעות של חמש תזמורות באתר הפסטיבל, מוזיקה קאמרית, אופרה, מוזיקה בת-זמננו, אירועים לילדים, הרצאות ודיונים. מדי יום מתקיימים עד 8 אירועים ויותר מ-100,000 מבקרים מכל רחבי העולם באים להשתתף בהם.

לתלמידי מוזיקה, התוכנית בת תשעת השבועות מספקת שילוב של שיעורים עיוניים והתנסויות ביצוע. תוכנית לימודים רחבה כוללת נגינה בתזמורת, שיעורים אינדיבידואליים, כיתות אמן ורסיטלים. שבע-מאות וחמישים מוזיקאים צעירים לומדים בבית הספר, מרחבי ארצות הברית והעולם. כמעט 40 אומות מיוצגות, ביניהן אוסטרליה, סין, איסלנד, מקסיקו, שוודיה וונצואלה. הגיל הממוצע הוא 23.

הקשר בין מורה אמן למתלמד, אושיות החינוך המוזיקלי, בא לביטוי באופן מלא בבית הספר. הסטודנטים של אספן זוכים בהזדמנות בלתי רגילה לבצע כחברים בתזמורת, עם כמה מן הנגנים המעולים בעולם ותחת שרביטם של מנצחים בעלי שם עולמי. נגנים בני כל הגילים לומדים ממדריכיהם לא רק בחדרי הכיתה, אלא גם בנגינה שכם אל שכם עמם בתזמורת הפסטיבל, בתזמורת הקאמרית של אספן, הסינפוניה של אספן, תזמורת הקונצרטים של אספן ובמוזיקה קאמרית במשך כל הקיץ. גם למנצחים יש הזדמנות לנצח על תזמורת באקדמיה האמריקאית לניצוח באספן. 

בוגרי פסטיבל אספן תופסים משרות מוזיקה מקצועיות חשובות ברחבי העולם, אם בנגינה בתזמורות צמרת, אם בבתי אופרה ואם בהוראה בבתי ספר למוזיקה. שרה צ'אנג, ג'יימס קונלון, לין הארל, רנה פלמינג, ג'יימס לוויין, צ'ו-ליאנג לין, רוברט מקדאפי, סוזן מנצר, יצחק פרלמן, ליאונרד סלטקין, נדיה סאלרנו-זוננברג, פיליפ גלאס, ברייט שנג, אוגוסטה ריד תומאס, ויליאם בולקום, ברברה הנדריקס ודון אפשאו הם בין אלה, שהקריירות צמחו מפסטיבל המוזיקה ובית הספר של אספן. המנהל המוזיקלי הוא דייוויד זינמן ואילו אלאן פלטשר (מלחין) משמש כנשיא ומנכ"ל. יוכבד קפלינסקי שימשה במשך שנים רבות כמורה במקום.

==קישורים חיצוניים==

* 

אספן
קטגוריה:קולורדו
קטגוריה:ארצות הברית: פסטיבלי מוזיקה
קטגוריה:מוזיקה קלאסית
אודי לאון

אודי לאון (נולד ב-4 ביולי 1956) הוא איש חינוך, קולנוע וטלוויזיה העוסק בפיתוח וביזמות של תוכניות וסרטים בנושאים יהודיים ובייצוג קבוצות מיעוט בטלוויזיה. שימש כמנהל תוכניות מועדפות וגיוון חברתי ותרבותי בזכיינית קשת בערוץ 12.

==ביוגרפיה==

נולד וגדל בירושלים, למד בישיבת מרכז הרב במשך שמונה שנים, בהן פיתח קשר אישי עם ראש הישיבה הרצי"ה, ושנתיים בכולל "מקור חיים" בראשות הרב עדין שטיינזלץ והרב שג"ר. למד באוניברסיטה העברית בירושלים חינוך מיוחד ומנהל חינוכי. היה אחד העמיתים הראשונים במכון מנדל למנהיגות.

נשוי ואב לשלושה, מתגורר בירושלים.

===קריירה===
כאב לילד נכה הקים ליאון את "[http://www.tsadkadima.org.il/ צעד קדימה"] ארגון לשיקום ילדים נכים על בסיס גישת החינוך המדריך שפותחה בהונגריה. לאון היה ממייסדי בית ספר לקולנוע "מעלה" וניהל אותו שנתיים. היה שותף מרכזי במאבק לחקיקת חוק הקולנוע. כמו כן הוא כיהן כחבר בהנהלת קרן הקולנוע הישראלי.

ליאון הקים גם את קרן גשר לקולנוע רב תרבותי, והיה אחראי ליצירתן של הפקות כמו "הישיבה", האחים יונה, המנגליסטים, האושפיזין ועוד. במסגרת קרן "גשר" טיפח יוצרים צעירים רב-תרבותיים כמו דוד גברו (יוצר "סיסאי"), יהודה גרובייס (מהבולטים שביוצרי הקולנוע החרדי) ועלאא חליחל (סופר ותסריטאי ערבי ישראלי).

יצירתו הבולטת ביותר היא סדרת הדרמה מעורב ירושלמי שזכתה בשלושה פרסי אופיר בשנת 2004 וכן בפרס הדרמה הטובה ביותר בפסטיבל ירושלים לקולנוע.

בתפקידו בזכיינית ערוץ 2 "קשת". יזם את בית המדרש ליוצרי טלוויזיה, את "המשמר האזרחי", "המהפכנים" עם קובי אריאלי ועוד. לאחרונה ערך וניהל את הסדרה עבודה ערבית של סייד קשוע, שבה לראשונה סופר סיפורה של החברה הערבית בפריים טיים של ערוץ מסחרי. הסדרה זכתה לפרסי האקדמיה לתסריט, שחקנית וסדרה הקומית הטובה ביותר.

בדצמבר 2011 התבקש ליאון על ידי חביבה פדיה, יו"ר עמותת חזון פתיה, העוסקת בשילובן בקהילה של נשים דתיות הסובלות מהפרעות נפשיות, כדי לסייע בהצלת העמותה מפשיטת רגל. ליאון סייע בשיקום העמותה.

אודי לאון במאהל שובתי הרעב בדרישה לקידום רפורמה משפטית בהסכמה
ב-2014 הקים ליאון את "סוגיא" מיזם אינטרנטי ייחודי לפתוח שיח, דיון ויצירת חכמה קולקטיבית סביב סוגיות שונות.

במהלך השיח הציבורי על הרפורמה במערכת המשפט בשנת 2023, יזם לאון אוהל שובתי רעב בדרישה להשהיית תהליכי החקיקה, לכניסה להידברות ולקידום חקיקה בהסכמה רחבה.

==קישורים חיצוניים==

* 
* 
* 

על [https://www.srugim.co.il/671241-%d7%9b%d7%93%d7%99-%d7%9c%d7%94%d7%9b%d7%a0%d7%99%d7%a1-%d7%a1%d7%93%d7%a8%d7%95%d7%aa-%d7%9b%d7%9e%d7%95-%d7%9e%d7%a2%d7%95%d7%a8%d7%91-%d7%99%d7%a8%d7%95%d7%a9%d7%9c%d7%9e%d7%99-%d7%94%d7%99%d7%99&#x20;https://www.srugim.co.il/671241-%D7%9B%D7%93%D7%99-%D7%9C%D7%94%D7%9B%D7%A0%D7%99%D7%A1-%D7%A1%D7%93%D7%A8%D7%95%D7%AA-%D7%9B%D7%9E%D7%95-%D7%9E%D7%A2%D7%95%D7%A8%D7%91-%D7%99%D7%A8%D7%95%D7%A9%D7%9C%D7%9E%D7%99-%D7%94%D7%99%D7%99 השינויים בטלוויזיה שלנו: צוללים עם יוצר הקלנוע אודי ליאון] אתר סרוגים, 9 במאי 2022.
==הערות שוליים==

קטגוריה:תסריטאי טלוויזיה ישראלים
קטגוריה:תסריטאי קולנוע ישראלים
קטגוריה:בוגרי ישיבת מרכז הרב
קטגוריה:בוגרי האוניברסיטה העברית בירושלים

קטגוריה:מנכ"לי עמותות
קטגוריה:ראשי עמותות
קטגוריה:בוגרי ישיבת מקור חיים (שפע)
קטגוריה:ישראלים שנולדו ב-1956
אל יתהלל חוגר כמפתח

אַל יִתְהַלֵּל חֹגֵר כִּמְפַתֵּחַ היא אמרה מקראית שמשמעותה: אל לאדם להתרברב ולהתפאר בכוונותיו לפני שהוכיח כי הוא מסוגל לבצען. 

אמרה זו שאולה משדה הקרב. החוגר הוא החייל שלובש את החגור לפני הקרב. המפתח הוא החייל הפותח או משיל את החגור מעליו לאחר שחזר משדה הקרב. ביטוי זה בא ללמד את האדם לא להתרברב על הצלחותיו העתידיות, פן לא יוכל להוכיח את דבריו במעשים.

== מְקור האמרה ==
בספר מלכים א' כ' פסוק י"א מסופר על בן הדד השני מלך ארם שהתכונן לתקוף את ממלכת שומרון והתרברב בניצחונו עוד לפני שהביס את אחאב מלך ישראל:
:"וַיִּשְלַח אֵלָיו בֶּן הֲדַד, וַיֹּאמֶר: כֹּה יַעֲשׂוּן לִי אֱלֹהִים וְכֹה יוֹסִפוּ אִם יִשְׂפֹּק עֲפַר שֹׁמְרוֹן לִשְׁעָלִים לְכָל הָעָם אֲשֶׁר בְּרַגְלָי"
בן הדד התרברב בצבאו הגדול וטען, בשבועה, כי כל עפר חורבות השומרון (שמתכנן הוא להחריב) לא יספיק למלא את אגרופיהם של חייליו הרבים, כך לפי המפרשים שמשמעות המילה "שעלים" היא אגרוף, ולפי פירושים אחרים, משמעות המילה "שעלים" היא העפר הנדבק ברגלי ההולך, כלומר, אין די עפר השומרון שידבק לרגלי חייליו הרבים של בן הדד.

אחאב מלך ישראל השיב:
:"וַיַּעַן מֶלֶךְ יִשְׂרָאֵל וַיֹּאמֶר דַבְּרוּ, אַל-יִתְהַלֵּל חֹגֵר כִּמְפַתֵּחַ".
כלומר - אל לך להתרברב לפני שניצחת במלחמה. בן הדד, שהיה בטוח לחלוטין בניצחונו, הרשה לעצמו לשתות לשוכרה באוהלו לפני הקרב, והובס על ידי אחאב.

=== לוחמה פסיכולוגית, זריעת פחד ===
אפשרות נוספת היא שבסיפור המקראי מדובר בלוחמה פסיכולוגית. בן הדד השני מנסה לבלבל את האויב, לזרוע בו פחד. אין זו התרברבות בגלל יוהרה לשמה.

== ביטויים דומים ==
מתרגמים שונים העמידו צורות עבריות שונות החופפות את רעיון האמרה: 
* "אל תהלל את יומך בטרם העריב"
* "אך בקִצו יוודע היום"
* "עוד אין לדעת מה ילד יום"
* "בערוב ימיך תהלל את חייך"
* "אל תהלל יום בטרם יבוא הערב"
* "אל תקדים תרועה לתשועה"
* "אל תשיר אז ישיר בטרם עברת את הים"
* "אל תאמין בעצמך עד יום מותך", מסכת אבות (פרק ב)

ביטויים דומים באנגלית:
* Praise day at night and life at the end
* Don't count your chickens before they are hatched
* Call no man happy till he dies
* Don't halloo till you're out of the wood

== קישורים חיצוניים ==

*[http://hebrewlog.blogspot.com/2004/05/blog-post_30.html ביטוי השבוע: אל יתהלל חוגר כמפתח] - "עברית שפה קשה"

== הערות שוליים ==

קטגוריה:ניבים וביטויים תנ"כיים
קטגוריה:ספר מלכים
קנטלה

קנטלה קונצרטנטי בעל 38 מיתרים
הקנטלה או קנל (בפינית: Kantele; באסטונית: Kannel) הוא כלי המיתר המסורתי של פינלנד. הקנטלה מיוחסת למשפחת כלי הפריטה הבלטיים הכוללת את הגוסלי הרוסי, הקוקלה הלטבי והקנקלס הליטאי.

הצורות המוקדמות ביותר של הקנטלה הורכבו מ-5 או 6 מיתרי שערות סוס וגוף אשר גולף מחתיכת עץ אחת.
לאחר מכן הוחלפו המיתרים במיתרי מתכת והגוף נבנה ממספר חתיכות עץ. לקנטלה הקונצרטנטי המודרני עד 39 מיתרים וצורתו שונה. כלים בעלי פחות מ-15 מיתרים נקראים כיום קנטלה קטן וצורתם קרובה יותר לצורה הקדומה. אופן החזקת הכלי שונה בין שתי הגרסות: בקנטלה הקטן המיתרים הקצרים והגבוהים קרובים לגוף הנגן ובקנטלה הקונצרטנטי להפך.

לקנטלה צליל ייחודי, דמוי פעמון. הקנטלה הפיני מכוון בדרך כלל דיאטונית אולם הקנטלה הקטן מכוון לסולם חסר בו מושמטת בדרך כלל הדרגה השביעית והמיתרים הנמוכים מכוונים כקוורטה מתחת לטוניקה. לקנל האסטוני מגוון כיוונים מסורתיים. לכלים המודרניים הקונצרטנטים נוספה מערכת מנופים אשר מאפשרת כוונון של המיתר בחצי טון תוך כדי נגינה (בדומה לקאנון או לנבל).

הקנטלה מונח על ברכי הנגן או על גבי שולחן קטן. ישנן מספר טכניקות פריטה על הקנטלה, כאשר יד ימין בדרך כלל משמשת לפריטת מלודיה ויד שמאל מלווה באקורדים.

החל משנות ה-60 של המאה ה-20 זוכה הקנטלה לפריחה בפינלנד. לימוד הנגינה בקנטלה מתחיל בגילאי בית הספר ונמשך גם באקדמיה למוזיקה. קנטלה חשמלי אשר משולבים בו פיקאפים בדומה לגיטרה חשמלית זוכה לפופולריות בעיקר בלהקות הבי מטאל פיניות.

== הקנטלה במיתולוגיה הפינית ==
פסל המתאר את וַאיְנֶמוֹיְנֵן אוחז בקנטלה שבנה על פי הקלוולה (רוברט סטיגל, הלסינקי, 1888)

באפוס הלאומי הפיני - הקלוולה - בנה הקוסם וַאיְנֶמוֹיְנֵן את הקנטלה הראשון מעצם הלסת של דג ענק ומשערות סוסו של הִיסִי. המוזיקה של הקנטלה מושכת אליו את יצורי היער כבמטה קסם. מאוחר יותר, בונה וַאיְנֶמוֹיְנֵן קנטלה מעץ, מותח עליו מיתרים משערותיה של בתולה וקסמו לא פחות מזה של הקנטלה הקודם.

== קישורים חיצוניים ==

* [https://web.archive.org/web/20080514060015/http://virtual.finland.fi/netcomm/news/showarticle.asp?intNWSAID=27002 עוד על הקנטלה], משרד החוץ הפיני

קטגוריה:כלי מיתר
קטגוריה:כלי נגינה
קטגוריה:כלי פריטה
הוצאת ספרים ע"ש י"ל מאגנס

הוצאת ספרים על-שם י"ל מאגנס הידועה בקיצור בשם הוצאת מאגנס היא הוצאת הספרים של האוניברסיטה העברית בירושלים.

==היסטוריה==
ההוצאה נוסדה בשנת 1929, ארבע שנים לאחר היווסדה של האוניברסיטה העברית, והיא הוצאת הספרים האוניברסיטאית הוותיקה בישראל. ההוצאה קרויה על שמו של יהודה לייב מאגנס, נשיאה הראשון של האוניברסיטה.
ספרים בסדרת "ספרי מופת" של הוצאת מאגנס
ייעודה הראשוני של ההוצאה היה להפיק ולהפיץ בארץ ישראל ובעולם ספרות מדעית בכלל וחכמת ישראל בפרט, בעברית ובאנגלית, מקור ותרגום לשימושם של תלמידים וחוקרים בקהילה המדעית ובקרב הציבור הכללי. ההוצאה מקבלת הצעות להוצאה לאור של ספרים מחוקרים מכל המוסדות האקדמיים בישראל.

הוצאת מאגנס מקפידה על הרמה האקדמית של הספרים אותם היא מפרסמת באמצעות תהליך ביקורת עמיתים, כנהוג בקרב הוצאות ספרים אוניברסיטאיות. לאחר מכן כתבי היד שההוצאה מקבלת מועלים לדיון במועצה האקדמית של ההוצאה המשמשת כמערכת. החלטות המועצה המדעית מובאות בפני הנהלת ההוצאה, אשר משלבת שיקולים מסחריים וכלכליים בהחלטה האם להוציא לאור.

הוצאת מאגנס מפרסמת בכל שנה כ-60 ספרים חדשים וכתבי עת בכל תחומי העשייה האקדמית בישראל. בנוסף היא מדפיסה הדפסות ומהדורות חוזרות של ספרים שנדפסו בעבר.

בשנת 1978 הפכה ההוצאה לחברה בע"מ בשם "הוצאת ספרים ע"ש י"ל מאגנס האוניברסיטה העברית (1978) בע"מ", במעמד של מלכ"ר. בשנת 2005 שינתה את מעמדה לעוסק מורשה, ומאז מתנהלת כחברה פרטית בבעלות האוניברסיטה.
==כתבי עת ==
בין השאר מאגנס מוציא לאור את כתבי עת:
* מארג, כתב עת ישראלי לפסיכואנליזה
* איטליה – כתב עת לחקר תולדותיהם, תרבותם וספרותם של יהודי איטליה
* מחקרי ירושלים בפולקלור יהודי
* המזרח החדש – כתב עת ישראלי לחקר האסלאם, המזרח התיכון, וכן אפריקה ואסיה
*שנתון לחקר המקרא והמזרח הקדום

==לקריאה נוספת==
* בני מר, אסף זלצר (עורכים), הוצאת מאגנס: אחרי תשעים שנה, הוצאת מאגנס, 2019.

==קישורים חיצוניים==
* 

* 
* 
* 

מאגנס
קטגוריה:האוניברסיטה העברית בירושלים
קטגוריה:ירושלים: תקשורת
חבל ארץ

חבל ארץ או אֵזור הוא יחידת שטח בעלת תכונות מסוימות זהות או דומות המייחדות אותו. הענף הגאוגרפי העוסק בחקר חבלי-ארץ נקרא "גאוגרפיה חבלית".

==סוגי אזורים==
*אזור טבעי – אזור המוגדר על ידי:
:* צורות-נוף טבעיות – נהר, עמק, הר (דוגמה: עמק חרוד)
:* אקלים (הנגב)
:* צמחייה (מדבר יהודה, הרי ירושלים)
:* סוג קרקע (רמת הגולן)

:מדינת ישראל משתמשת בשם 'אזור טבעי' ככינוי עבור השטח הקטן ביותר המוגדר על ידה בחלוקה ארצית-ראשית (להבדיל מאזור שברשות מועצה אזורית). אזור זה מוגדר על ידי שילוב של תכונות טבעיות, חברתיות וכלכליות.
* אזור חברתי – כינוי תרבותי המתייחס לקיבוץ אוכלוסין (דוגמאות – גוש דן, הקריות, גב ההר), או לקבוצת יישובים (בקעת אונו, חבל לכיש, גוש עציון).
* אזור מדיני – אזור המוגדר על ידי גבולות מדיניים (אצבע הגליל), או קווי שביתת נשק (פרוזדור ירושלים, יהודה ושומרון, מזרח ירושלים). ישנם גם כינויים למקומות עקב קרבות שהתחוללו בהם (כיס פלוג'ה, ארץ המרדפים), או משום אכלוסם ביישובי-ה'אחר' החברתי (המשולש).
* אזור מינהלי – כינוי ליחידת-שטח המוגדרת על ידי המדינה לצרכיה. לעיתים היא נקראת מחוז או נפה, או שהיא נקראת פשוט "אזור".
* אזור היסטורי – כינוי לשטח בעל ייחוד עצמי השואב את ערכו מהעבר. הוא יכול להיות מדינה לשעבר (גליציה), אזור-מינהלי לשעבר (פרובאנס), שטח-התיישבות לשעבר (גוש קטיף) וכדומה. יש שאזור היסטורי עדיין נושא כיום תכונות חברתיות או כלכליות ייחודיות. כן קורה גם ששם היסטורי ניתן לאזור טבעי (השרון, יהודה) או אפילו למדינה (צרפת, ספרד).

ישנם אזורים שמשלבים בין מרכיבים אלו. אזור כלכלי משלב את תכונותיו הטבעיות של מקום מסוים עם התנאים החברתיים או הפוליטיים המשפיעים על מידת ניצולן. כדוגמאות לאזורים כלכליים נמנים אזורי משאבי טבע ואזורי תיירות. אזורים דתיים מושפעים מתכונות חברתיות ויוצרים מציאויות פוליטיות (דוגמה היא מדינת האפיפיור), צבאיות (ממלכת ירושלים) או חברתיות ("חגורת התנ"ך" בדרום ארצות הברית).
==לקריאה נוספת==
* משה ברור, "חבל/חבלי", לקסיקון גאוגרפי, (עמ' 8), הוצאת יבנה, תשס"א.
==קישורים חיצוניים==

* 

*
קטגוריה:גאוגרפיה
מעורב ירושלמי

מעורב ירושלמי
מְעֹרָב יְרוּשַׁלְמִי הוא מאכל העשוי מנתחי בשר מטוגנים במחבת או על האסכלה. נהוג להכינו בעיקר מאיברים פנימיים של עופות כגון כבד, טחול ולבבות וכן מחזה עוף והודו, המטוגן עם בצל ותבלינים כמו כמון, כורכום ועוד.

מסופר כי המאכל הורכב בסוף שנות ה-60 באחת הסטייקיות שברחוב אגריפס בירושלים, סמוך לשוק מחנה יהודה (יש כמה סטייקיות הטוענות לזכות הראשונים עליו). במהלך השנים החלו להכין אותו במסעדות ברחבי הארץ, וכן לייצרו באופן תעשייתי.

המושג "מעורב ירושלמי" הפך עם השנים לכותרת לתכנים שונים הקשורים לירושלים והמורכבות שבה. קיימים קורס, אתר אינטרנט, ספר בשם זה של הסופרת ליאת רוטנר וכן סדרת טלוויזיה הקרויים בשם זה.

==קישורים חיצוניים==

* [http://www.2eat.co.il/ShowRecipe.asp?artID=357 מתכון ל"מעורב ירושלמי"], באתר 2eat
* 
<div class="mw-content-ltr">
* 
</div>

== הערות שוליים ==

קטגוריה:מאכלי עוף
קטגוריה:ירושלים: תרבות
קטגוריה:ישראל: אוכל רחוב
קטגוריה:חלקי פנים
קטגוריה:המטבח הירושלמי
קרן גשר לקולנוע רב תרבותי

קרן גשר לקולנוע רב תרבותי הוקמה בשנת 1999 ביוזמת משרד החינוך והתרבות בעקבות חקיקת חוק הקולנוע, במטרה לפתח יצירות קולנועיות וטלוויזיוניות, דוקומנטריות ועלילתיות שיחשפו את המציאות בחיי הפריפריה ואת המגוון הרב-תרבותי של החברה בישראל. הקרן פועלת כעמותה הנתמכת מתוקף חוק הקולנוע על ידי משרד התרבות ומועצת הקולנוע.

בין הסרטים והסדרות הבולטות שהופקו בשנים האחרונות בסיועה של הקרן ניתן למנות את הדרמה זוכת פרס האקדמיה לטלוויזיה "מעורב ירושלמי", העוסקת במשפחה דתית-מזרחית מירושלים; "עבודה ערבית", סדרה קומית שזכתה לשבחים רבים, המתארת את חייה של משפחה ערבית המנסה, לא תמיד בהצלחה, להיכנס ללב הישראליות; סדרת המתח "תמרות עשן", המגוללת את תעלומת היעלמותו של יישוב ברמת הגולן על כל יושביו; ואת סרטם העלילתי של גידי דר ושולי רנד "האושפיזין".

בין הפרויקטים הבולטים של הקרן ניתן למנות את "פתיחת מסך", במסגרתו מופעלות "חממות" וסדנאות לפיתוח בכל רחבי הארץ ליוצרים בראשית דרכם וליוצרים מהפריפריה; המיזם "תעודה ותהודה", העוסק בקהילת יוצאי אתיופיה בישראל; המיזם "שווים" לעיסוק בנושאים של שוויון וצדק חברתי; "קולנוע לשם שינוי", פרויקט קולנועי החותר לשינוי פני המציאות החברתית בישראל; והמיזם "ירוק" בנושא איכות הסביבה.

מנכ"לית הקרן מאז 2005 היא זיו נווה, שהחלה את דרכה כיוצרת סרטי תעודה ששודרו בערוצי הטלוויזיה השונים בישראל ובעולם.

בשנת 2016 השיקה הקרן, בשיתוף עיתון "הארץ" ובית הספר סם שפיגל לקולנוע ולטלוויזיה את "תחרות התסריט הקצר".

באוקטובר 2019, הודיעה קרן גשר כי תתמוך ב"קרן הקולנוע האזורית ביהודה ושומרון", שיזמה שרת התרבות מירי רגב. אולם חודשיים אחר כך, חזרה בה והודיעה שלא תתמוך בקרן ביהודה ושומרון, מאחר שהיא מתכננת להעניק תמיכה ליהודים בלבד, והביקורות של יוצרים כי מדובר במיזם גזעני.

==קישורים חיצוניים==
* 
* 
* 

==הערות שוליים==

גשר לקולנוע רב תרבותי
קטגוריה:ישראל: עמותות
קטגוריה:גשר מפעלים חינוכיים
קטגוריה:ישראל: ארגוני תרבות
נמסיס

נמסיס, ציור של [[אלפרד רתל, 1837]]
נמסיס, בפסל של [[ברטל תורוואלסן בכניסה לפרלמנט הדני]]
Antonio Tarsia}} ב[[גן הקיץ, סנקט פטרבורג, 1717]]
נמסיס (ביוונית: Νέμεσις), או רמנוסיה, היא אלת הנקם והשילם במיתולוגיה היוונית. משמעות שמה הוא "להשיב כגמול", לחלק מזל, במידתיות וללא קביעה ערכית של טוב או רע.⁦

== משפחתה ==
קיימות כמה גרסאות, לא שלמות, באשר למוצאה. לפי אחת הגרסאות, היא בתם של זאוס ואננקה. גרסה אחרת מציגה אותה כבת של ניקס, וגרסה שלישית, שבה היא מופיעה כ"רמנוסיה" (האלה של העיר רמנוס באטיקה), מציגה אותה כבתו של אוקיינוס. על פי המיתולוגיה, השליך זאוס את נמסיס מהאולימפוס לאחר שנפל קורבן לאחת ממזימותיה.

== תיאורה ==
נמסיס מתוארת כנושאת פרגול, חרב ורסן, ולעיתים אוחזת שעון חול ביד שמאל. יש תיאורים שבהם היא נוהגת במרכבה הרתומה לגריפונים. בין סממני ההיכר שבהם היא מאופיינית נמנים גם מוט מדידה (מקל ספירה) ומאזניים, לסמן את מהותה כאלה המענישה על פשעים לפי מידתם. נמסיס מופיעה רבות כעיוורת, או עם כיסוי על עיניה, לסמל העדר משוא פנים. נמסיס הטילה את קללתה על מי שזכה בברכות רבות מדי והענישה על יהירות ועל התנשאות. היא הענישה את נרקיסוס היפהפה והשחצן על שזלזל באהבתה של אכו ושבר את לבה. נמסיס פיתתה אותו להגיע לבריכה, שם ראה את דמותו משתקפת במים, התאהב בבבואתו ולא היה יכול להתיק את מבטו ממנה, עד שמת. 

==נמסיס בתרבות==
הרעיון של אלת הנקמה שימש השראה לאמנים בתחומים שונים - ציירים, פסלים, מחזאים וסופרים. בנוסף יש עוגת שוקולד צרפתית בשם "נמסיס" שהפכה להיות חלק מהמטבח הבינ"ל.

===ספרות===
סופרים רבים קראו לספרם "נמסיס":
* ספר מתח מאת אגאתה כריסטי שיצא לאור בשנת 1971.
* "נמסיס", ספר מדע בדיוני מאת אייזק אסימוב שיצא לאור בשנת 1989 (יצא לאור בעברית בהוצאת כתר, בתרגומו של עמנואל לוטם).
* ספר מתח מאת יו נסבו שיצא לאור בשנת 2002 (יצא לאור בעברית בהוצאת בבל, בתרגומה של דנה כספי).
* ספר על פי סדרת הטלוויזיה "אנג'ל", שיצא לאור בארצות הברית בשנת 2004.
* רומן היסטורי מאת לינדזי דייוויס שיצא לאור בשנת 2010
* רומן מאת פיליפ רות שיצא לאור בשנת 2010 (יצא לאור בעברית בהוצאת זמורה ביתן, בתרגומו של אמיר צוקרמן).
* ההיסטוריון הבריטי איאן קרשו קרא לחלק השני בביוגרפיה של אדולף היטלר "נמסיס" (החלק הראשון נקרא אף הוא במונח מהמיתולוגיה היוונית: "היבריס").
* "נמסיס רפואי", ספר ביקורתי על נזקי הרפואה המערבית המודרנית, מאת איוון איליץ'.

המילה "נמסיס" בשפה האנגלית (Nemesis) מתארת נקמה, ומיוחסת אף ליריב מושבע ונקמני של דמות כלשהי. כך, לדוגמה, מוגדר לקס לות'ר כ"נמסיס" של סופרמן.

===טלוויזיה===
דמותה של נמסיס הופיעה בסדרת הטלוויזיה "הרקולס: המסעות המופלאים", ששודרה ב-1995–1999.
דמותה הוזכרה גם בסדרה "כפולה" בשנת 2018.

===משחקי מחשב===
הדמות "נמסיס" הופיעה במספר משחקי מחשב:
* במשחק ההישרדות-אימה Resident Evil 3:Nemesis נמסיס משמש כאנטגוניסט הראשי. נמסיס הוא 'נשק ביו אורגני', מפלצת שתוכנתה לחסל את , דמותו של השחקן.
* במשחק הסימולציה Black & White נמסיס משמש כאנטגוניסט הראשי. נמסיס הוא אל שרוצה להשתלט על העולם. מטרתו של השחקן, שמגלם גם הוא אל, היא להביס אותו.
* במשחק הרשת , משחק אשר סובב אלים משלל פנתאונים שונים, נמסיס מופיעה כדמות לבחירת השחקן.

==ראו גם ==
* ספקולציית נמסיס
* נרקיסוס (על הקללה שהטילה עליו נמסיס)

== קישורים חיצוניים ==

* 

קטגוריה:אלים יווניים
קטגוריה:האנשה במיתולוגיה היוונית
יחס דחף-משקל

יחס דחף-משקל מול [[מתקף סגולי עבור סוגי חומרי הנעה שונים. הגרף מתואר בסקאלה לוגריתמית]]
יחס דחף־משקל הוא היחס שבין הדחף של המנוע ובין המשקל (על פני כדור הארץ) של המנוע או הרכב. יחס דחף־משקל משמש לאפיון מנועים רקטיים, מנועי סילון וכלי רכב המונעים על ידי מנועים כאלה. שתי תכונות אלה (דחף ומשקל) נמדדות באותן יחידות מידה, ולכן היחס ביניהן הוא מספר חסר ממד.

לנסיקה אנכית היחס צריך להיות גדול מ־1.

ישנם גורמים רבים המשפיעים על יחס דחף־משקל, ולצורך השוואה נאותה יש למדוד את הדחף בתנאים תקניים – לחץ של אטמוספירה אחת וטמפרטורה של 25 מעלות צלזיוס. הגורמים שמשפיעים על הדחף כוללים את הטמפרטורה, הלחץ, הצפיפות והרכב האוויר. המשקל יכול להיות מושפע מצריכת הדלק ההדרגתית, כוח העילוי, הגרר ועוצמת שדה הכבידה.

מבחינה טכנית לא ניתן למדוד בצורה מדויקת יחס דחף־משקל של כלי רכב, ונתון זה משוער בלבד, על פי ביצועי הרכב בפועל.

==דוגמאות==
* מנוע מטוס הסופה הוא בעל דחף מקסימלי של 13,095 ק"ג, ומשקלו 1,680 ק"ג, כך שיחס הדחף-משקל שלו עומד על כ-8:1.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מנועים
קטגוריה:מנועים רקטיים
קטגוריה:מנועי סילון
קטגוריה:גדלים פיזיקליים
קטגוריה:מכניקה
קטגוריה:יחסים הנדסיים
פאקו דה לוסיה

פרנסיסקו סנצ'ס גומס (בספרדית: Francisco Sánchez Gomes; 21 בדצמבר 1947, אלחסירס, ספרד – 25 בפברואר 2014, קנקון, מקסיקו), שנודע בשם הבמה פאקו דה לוסיה (Paco de Lucía) או פאקו, היה יוצר וגיטריסט ספרדי, הוכר ברחבי העולם כאמן פלמנקו מוערך. דה לוסיה הוביל קו של סגנון פלמנקו מודרני, והיה לאחד מנגני הפלמנקו הבודדים שהצליחו גם בסגנונות אחרים, כמו ג'אז, מוזיקה קלאסית ומוזיקת עולם.

שיתוף הפעולה החדשני של פאקו עם זמר הפלמנקו המצליח קאמארון דה לה איסלה היה לחלק ממהפכת הפלמנקו המודרני. פאקו שיתף פעולה גם עם אמני הפיוז'ן אל דימיולה וג'ון מקלפלין, ושלושתם הוציאו יחד אלבום בשם "Friday Night In San Francisco", שהתחבב על אוהבי הפיוז'ן. פאקו דה לוסיה העריך מאוד את סאביקאס איתו נפגש מספר פעמים ודה לוסיה הדגיש לו את מיצירותיו.

בתחום הקלאסי - פרשנותו ל"קונסיירטו דה ארנחואס", יצירתו הידועה של חואקין רודריגו, זכתה לשבחים רבים. 

לקהל הרחב, דה לוסיה נודע בעקבות הופעתו בקליפ של בריאן אדמס לשיר "?Have You Ever Really Loved a Woman".
זכה בפרס נסיך אסטוריאס לשנת 2004 בקטגוריית אמנויות.

מת מדום לב כששהה במקסיקו, בגיל 66.  

== דיסקוגרפיה ==
פאקו דה לוסיה, 1972
פאקו דה לוסיה, 1982
פאקו דה לוסיה, 2007
<div style="direction: ltr;">
* Dos Guitarras Flamencas (1965) עם ריקרדו מודרגו
* 12 Canciones de García Lorca para Guitarra (1965) עם ריקרדו מודרגו
* Dos Guitarras Flamencas en América Latina (1967) with Ramón de Algeciras
* La Fabulosa Guitarra de Paco de Lucía (1967)
* Hispanoamérica (1969)
* Fantasía Flamenca de Paco de Lucía (1969)
* Recital de Guitarra (1971)
* El Duende Flamenco de Paco de Lucía (1972)
* Fuente y Caudal (1973)
* En Vivo Desde el Teatro Real (1975)
* Almoraima (1976)
* Interpreta a Manuel de Falla (1978)
* Castro Marín (1981)
* Friday Night in San Francisco (1981) ג'ון מקלפלין, ואל דימיולה
* Sólo Quiero Caminar (1981) The Paco de Lucía Sextet
* Entre Dos Aguas (1981) compilation
* Passion, Grace and Fire (1983) עם אל דמיולה
* Live... One Summer Night (1984) The Paco de Lucía Sextet
* Siroco (1987)
* Zyryab (1990)
* Concierto de Aranjuez (1991)
* Live in América (1993) שישיית דה לוסיה
* The Guitar Trio (1996) עם ג'ון מקלפלין ואל דמיולה
* Luzia (1998)
* Cositas Buenas (2004)
</div>

== קישורים חיצוניים ==

* 

* [http://www.esflamenco.com/bio/en10121.html פאקו דה לוסיה - ביוגרפיה ודיסקוגרפיה]
* - על הופעתו בארץ ב-2007
* 
* 
;עם מותו
* 
* 
* 
* 

קטגוריה:מוזיקאים ספרדים
קטגוריה:גיטריסטים ספרדים
קטגוריה:פלמנקו
קטגוריה:זוכי פרס נסיך אסטוריאס לאמנויות
קטגוריה:זוכי פרס גראמי הלטיני
קטגוריה:ספרדים שנולדו ב-1947
קטגוריה:ספרדים שנפטרו ב-2014
פנדר טלקסטר

Fender Telecaster
פנדר טלקסטר (Fender Telecaster), ידועה גם כ-Tele, היא גיטרה חשמלית 2 פיקאפים 
(Pickup) טיפוסית בעלת גוף מוצק (שאינו חלול) שתוכננה ומיוצרת על ידי פנדר.
עיצובה פשוט אך יעיל, בעלת צליל מהפכני שקבע את הטרנד בתחום הגיטרות החשמליות והמוזיקה הפופולרית.
הושקה לתפוצה ארצית בשם Broadcaster בסתיו 1950 והייתה הגיטרה הראשונה מסוגה שיוצרה בכמות גדולה.
יצור הטלקסטר ממשיך עד היום בשלל תתי דגמים שונים, מה שהפך אותה לאחת הגיטרות החשמליות המוכרות, והנמכרות ביותר בעולם.

== צליל ==

הטלקסטר ידועה בצליל ה"בהיר" וה"חותך" שלה. סודו של הצליל הזה טמון בעיקר בפיקאפ הגשר שלה שמלופף ביותר חוטי נחושת ולכן בעל תפוקה גבוהה יותר, לפעמים אף פי 2 מפיקאפ הצוואר.
הגוף המוצק של הגיטרה מאפשר לה להעביר צליל מוגבר ונקי של המיתרים. עובדה זו היוותה שיפור לעומת עיצובים אחרים לגיטרות. הצליל הייחודי של הטלקסטר הופך אותה למזוהה מאוד עם מוזיקת קאנטרי, אולם היא נפוצה במגוון סגנונות אחרים ומשמשת גיטריסטים המתמחים במגוון ז'אנרים.
אמן ידוע במטאל שמשתמש בטלקסטר הוא גיטריסט להקת מרילין מנסון.

== ראו גם ==
*פנדר סטראטוקסטר
*פנדר פרסישן בס
*פנדר ג'אז בס

== קישורים חיצוניים ==

* 

*[http://www.fender.com האתר הרשמי של חברת פנדר]

קטגוריה:ערכים שבהם תבנית בריטניקה אינה מתאימה
קטגוריה:גיטרה
טלקסטר
פליסטר

האצטדיון הביתי טומבה קאפה
מועדון הכדורגל פליסטר (במקדונית: фудбалски клуб Пелистер), הוא מועדון כדורגל מקדוני מהעיר ביטולה, המתמודד בליגת המשנה הצפון מקדונית.

== היסטוריה ==
הקבוצה הוקמה בשנת 1945 ושיחקה מספר שנים בסבב הליגות של יוגוסלביה עת שמקדוניה הייתה חלק מיוגוסלביה. כמו כן, זכתה הקבוצה 4 פעמים באליפות הליגה המקדונית הרפובליקאית ופעם אחת בגביע המקדוני (1989/90) בתקופה שלפני פירוק יוגוסלביה. הליגה המקדונית הרפובליקאית שבה זכתה הקבוצה ב - 4 אליפויות הייתה הליגה השלישית במערכת הליגות של יוגוסלביה ולאחר הזכייה באליפות הקבוצה עלתה לליגה השנייה של יוגוסלביה. ההישג הגדול ביותר של הקבוצה (מאז ההתנתקות מהליגה היוגוסלבית) הוא הזכייה בגביע המקדוני בעונת 2000/01, שבזכותו הקבוצה הופיעה לראשונה בתולדותיה בגביע אופ"א. היריבה הגדולה ביותר של הקבוצה היא קבוצת וארדאר סקופיה.

==הופעות באירופה==
הקבוצה הופיעה לראשונה באירופה בעונת 2000, אז השתתפה בגביע האינטרטוטו. בסיבוב הראשון עברה הקבוצה את הקבוצה הלוקסמבורגית פ.צ. הובשייד ועלתה לסיבוב השני, שם עברה את קבוצת ווסטרה פראולונדה משוודיה ועלתה לסיבוב השלישי, בו הפסידה לקבוצת סלטה ויגו מספרד.

הקבוצה השתתפה בגביע אופ"א בעונת 2001/02, בו הפסידה כבר בסיבוב המוקדם לקבוצת סנט גאלן משווייץ 4-3 בסיכום שני מפגשים, והודחה מהמפעל. ההופעה השנייה בגביע אופ"א הייתה בעונת , כשהודחה בשלב הראשון על ידי קבוצת אפואל ניקוסיה מקפריסין 1-0 בסיכום שני מפגשים.

מאז שנת 1985, ארגון האוהדים של המועדון הנקרא "צ'קמבארי" (Чкембари), מרעיש את האצטדיון בכל משחק בתוספת פירוטכניקה. כמו כן, מפגין הארגון נוכחות מאסיבית במשחקי כל הענפים של המועדון.

== הישגים ותארים ==
*הליגה המקדונית הרפובליקאית (ליגה אזורית כחלק מיוגוסלביה):
**אליפות (4): 1960, 1961, 1975, 1982
*הגביע המקדוני:
**זכייה (2): 1990, 2001
**גמר: 1993, 1994

== ראו גם ==
* מועדון הכדורסל פליסטר

==קישורים חיצוניים==

* 

קטגוריה:קבוצות כדורגל מקדוניות
קטגוריה:קבוצות כדורגל שהוקמו ב-1945
קטגוריה:ביטולה
דרק ג'יטר

דֶרֶק סַנְדֶרסון גִ'יטֶר (באנגלית: Derek Sanderson Jeter; נולד ב-26 ביוני 1974) הוא שחקן בייסבול לשעבר אמריקאי ששיחק בעמדת עוצר הביניים בליגת ה-MLB. ג'יטר שיחק בקבוצת הניו יורק יאנקיז והיה קפטן הקבוצה. לאחר פרישתו ממשחק פעיל הפך למנהל קבוצת המיאמי מארלינס ולאחד מבעלי הקבוצה.

ב-2020 נבחר להיכל התהילה של הבייסבול.

==ביוגרפיה==

במאי 1995 החל לשחק בליגה הבכירה ושותף ב-15 משחקים בטרם נשלח חזרה לליגת המשנה. בעונתו השנייה זכה ג'יטר בתואר רוקי השנה של האמריקן ליג (שחקן העונה הראשונה המצטיין, ג'יטר היה זכאי להכלל במועמדים לתואר כיוון ששותף בעונה קודמת רק ב-15 משחקים). בהמשך הקריירה הוביל את היאנקיז לזכייה ב-5 אליפויות וורלד סיריס. בשנת 2000 אף זכה בתואר ה-MVP של אליפות המייג'ור ליג בייסבול. במהלך הקריירה שלו נכלל ג'יטר 14 פעמים בסגל האמריקן ליג למשחק האולסטאר של ה-MLB, הוא זכה 5 פעמים בפרס כפפת הזהב (שחקן ההגנה של השנה) ו-5 פעמים בפרס מחבט הכסף (שחקן ההתקפה של השנה). ב-2009 זכה בתואר ספורטאי השנה של ספורטס אילוסטרייטד.

ב-13 בספטמבר 2009 שבר את שיאו של לו גריג מ-1939, למספר החבטות המוצלחות של שחקן היאנקיז, כשהשיג את החבטה ה-2,722 בקריירה שלו. ב-9 ביולי 2011 השיג את החבטה ה-3,000 בקריירה, כשחבט להום ראן במשחק נגד טמפה ביי רייז.

ב-2010 הופיע הופעת אורח בתפקיד עצמו בסרט החבר'ה האחרים.

פרש בתום עונת 2014. במהלך הקריירה המקצוענית השיג 3,465 חבטות מוצלחות בממוצע של 0.310, 260 הום ראן ו-1,311 רצים שהובאו הביתה (RBI).

לאחר פרישתו ממשחק פעיל הפך למנהל המיאמי מארלינס ולאחד מבעלי הקבוצה.

ב-2017, מספר חולצתו, 2, הוצאה לגמלאות ביאנקיס.

== חיים אישיים ==
במשך הקרירה הארוכה שלו היה ג'יטר מופיע במדורי הרכילות וצהובונים פעמים רבות בזכות מערכות היחסים שלו ובזכות היותו חובב מסיבות ידוע, גם לפני משחקים חשובים ועליהם ננזף פעמים רבות על ידי הקבוצה שלו. 

בין השנים 1997-1998, היה במערכת יחסים עם הזמרת מריה קארי והיא אף כתבה שיר על הנשיקה הראשונה שלהם The Roof (Back in Time). לאחר פרידתן, יצא עם נשים רבות, רובן דוגמניות ושחקניות, בין היתר: ונסה לאשיי, ג'ורדנה ברוסטר, ג'סיקה בייל ומינקה קלי.

החל משנת 2012, ג'יטר החל לצאת עם הדוגמנית האנה דייוויס, הם התארסו ב-2015 והתחתנו ב-2016. לזוג 4 ילדים: 3 בנות שנולדו באוגוסט 2017, ינואר 2019 ודצמבר 2021 ובן שנולד במאי 2023.

==קישורים חיצוניים==

* 

* 

קטגוריה:שחקני בייסבול אמריקאים
קטגוריה:שחקני בייסבול אפרו-אמריקאים
קטגוריה:עוצרי ביניים
קטגוריה:שחקני ניו יורק יאנקיז
קטגוריה:מיאמי מארלינס
קטגוריה:זוכי פרס ה-MVP של הוורלד סיריס
קטגוריה:חברי היכל התהילה של הבייסבול
קטגוריה:ניו יורק: אישים
קטגוריה:אמריקאים שנולדו ב-1974
שמש חצות

שמש חצות בנורווגיה
שמש חצות היא תופעת טבע המתרחשת בחודשי הקיץ בקווי רוחב בסביבת החוג הארקטי וצפונה לו ובסביבת החוג האנטארקטי ודרומה לו, ובה השמש נראית בחצות הליל. בראות טובה, ניתן יהיה לראות את השמש באזורי הקטבים ברציפות כ-24 שעות ביממה. מספר הימים בשנה בהם תתקיים שמש חצות במקום כלשהו, תלויה במידת הקרבה לקטבים, וגדלה בהתאמה. האנשים החווים תופעה זו דרומית לחוג האנטארקטי (דרומי) הם הנמצאים בתחנות מחקר, ובחוג הארקטי (צפוני) ישנם האזורים והמדינות: קנדה (יוקון, הטריטוריות הצפון-מערביות ונונווט), דנמרק (גרינלנד), פינלנד, לפלנד, רוסיה, נורווגיה (ארץ שקיבלה את הכינוי שלה מהתופעה: "ארץ שמש החצות"), שוודיה, אלסקה וצפון איסלנד. התופעה ההפוכה היא ליל קוטב, המתרחש במהלך החורף באותם אזורים כאשר השמש נמצאת במהלך שעות היממה מתחת לקו האופק.

==לילות לבנים==
250px

אזורים מעבר לקו רוחב 60 מעלות, שהם דרומית לחוג הארקטי או צפונית לחוג האנטארקטי חווים תופעה דומה בשם דמדומי חצות. התופעה מוסברת בזווית של כ-6 מעלות הנוצרת בין קו האופק לשמש, ועוצמת האור מספקת לקריאה למשל במידה שהשמיים לא מעוננים. 
לילות לבנים הפכו להיות סמל מוכר בסנקט פטרבורג רוסיה ובמדינות רבות, ומתרחשים כל שנה בין ה-11 ביוני ל-2 ביולי, כאשר עשרת הימים האחרונים של יוני נחגגים באירועים תרבותיים ופסטיבלים, כאשר הידוע בהם הוא פסטיבל הלילות הלבנים.

==השפעות אנושיות==
רבים מהתושבים המקומיים במקומות אלו מתקשים להתנהל במציאות זו, בתקופות בהן השמש אינה שוקעת. ברם, דיירים חדשים כמו גם תיירים מושפעים רבות מהיעדר החושך, שינה ואיזון בין שעות היום, ונטען כי יש לכך קשר עקיף להיפומאניה. 
תופעה זו מציבה אתגרים רבים בפני דתות המקיימות את פולחניהן על פי סדר יום מחזורי בעל זמני זריחה ושקיעה בטווח סביר. ביהדות לדוגמה, קיום תפילת השחרית נקבע לפי הנץ החמה, ותפילת הערבית לפי צאת הכוכבים. מסיבה זו, הקהילה היהודית שהיגרה לסקנדינביה ולאזוריה הצפוניים במאה ה-18, שקדה על קיום כללי הלכה יהודיים לאזורי הקטבים .

==ראו גם==
* חוג הקוטב
* זוהר הקוטב
* ליל קוטב

==קישורים חיצוניים==

* 

קטגוריה:גאוגרפיה
קטגוריה:כדור הארץ
קטגוריה:קיץ
קטגוריה:השמש
קטגוריה:חצות
גוסלי

הגוסלי (רוסית: гу́сли) הוא כלי מיתר סלאבי עתיק, אשר נפוץ במיוחד ברוסיה.

250px

== היסטורית הכלי ==
בתקופת נסיכות קייב, תיארה המילה גוסלי כל כלי מיתר ולבסוף יוחדה לתיאור הגוסלי הטרפזי (אשר ייתכן כי מקורו בביזנטיון). במאה ה-19 פותח גם קלוויקורד-גוסלי, אשר הונח על מעמד. הכלי לבש מגוון צורות במדינות שונות, לדוגמה, בצ'כיה קיים כינור ההוסלה (housle) ובבלקן כינור חד-מיתר הנקרא גוסלה (gusle). במערב אוקראינה ובבלארוס המילה הוסלי מתייחסת לכינור עממי או אפילו לחליל קנה. כלי נגינה נוסף בעל יחוס לגוסלי הוא הצימבלום. באוקראינה, השפיע הגוסלי על התפתחות הבנדורה.

לגוסלי היו בין 11 ל-36 מיתרי מעי או מתכת, אשר כוונו דיאטונית. לכלי היו שתי צורות עיקריות: צורת קסדה וצורת כנף.

שלמווידניה גוסלי
=== שלמווידניה גוסלי (Шлемовидные гусли) ===
הנגן החזיק כלי זה על ברכיו כך שהמיתרים היו מסודרים אופקית יחסית אליו. טכניקת הנגינה הייתה חסימת מיתרים מסוימים ביד שמאל ופריטה רציפה על שאר המיתרים ביד ימין, ליצירת אקורדים. כלי זה היה נפוץ במערב ומזרח נסיכות קייב.

קרילווידניה גוסלי
=== קרילווידניה גוסלי (Крыловидные гусли) === 
כלי זה היה קטן יותר, בעל דמיון לנבל הסקנדינבי והוחזק בדומה לגיטרה. יד שמאל חסמה גם בכלי זה מיתרים מסוימים אולם הדבר נעשה דרך פתח מיוחד באחורי הגוף.
צורה זו של הגוסלי הייתה נפוצה יותר בחלקיה הצפוניים של רוסיה, במיוחד בנובגורוד ופסקוב.

== קישורים חיצוניים ==

קטגוריה:כלי מיתר
קטגוריה:כלי נגינה
קטגוריה:כלי פריטה
קטגוריה:כלי נגינה עתיקים
לחם מטוגן

לחם מטוגן (באנגלית: Fried bread) הוא פרוסת לחם שטוגנה בשומן כלשהו. הוא משמש כתחליף לקלי במנות או בארוחות שונות.<ref name=":0"></ref><ref name=":1"></ref><ref name=":3"></ref>

== מאפיינים ==
ניתן להשתמש לטיגון בלחם בשמנים שונים, חמאה, שומן חזיר, נטיפי בייקון או גהי ועוד.<ref name=":0" /><ref name=":2" /> טבחים מסוימים עשויים לבחור לטגן במקום קלי כדי להימנע מהצורך לתת מקום או מקום אחסון לטוסטר.<ref name=":0" /><ref name=":2"></ref> התומכים בטיגון ולא בקלייה מצביעים על הטעם הנוסף והפריכות שניתן להשיג על ידי טיגון בשומן שאינם מושגים בקלייה יבשה.<ref name=":0" /><ref name=":1" /><ref name=":3" />

פרנץ' טוסט הוא סוג של פרוסות לחם מטוגן שמושרים בבלילה לפני הטיגון.

== ערך תזונתי ==
פרוסה קטנה (35 גרם) של לחם מטוגן מכילה 174 קלוריות.<ref></ref>

== מסביב לעולם ==
מאכלים מרובים כוללים מנה העשויה עם טיגון של לחם פרוס.

=== ברזיל ===
רבנאדה הוא מאכל מיובא מפורטוגל ופופולרי בברזיל כמנת חג המולד. היא למעשה פרנץ' טוסט.<ref></ref> <ref></ref>

=== הרפובליקה הצ'כית ===
טופינקי או טופינקה (ביחיד) הוא מאכל צ'כי של לחם מטוגן במחבת המשמש למניעת בזבוז לחם מיושן.
טופינקי

=== בריטניה ואירלנד ===
ארוחת בוקר אנגלית מלאה תכלול לרוב לחם<ref></ref> <ref></ref> מטוגן בשמן, חמאה, שומן חזיר או נטיפי בייקון. בצפון אירלנד, טיגון באלסטר עשוי לכלול לחם סודה מטוגן.

=== איטליה ===
Pane fritto (פירושו לחם מטוגן) הוא מנת לחם מטוגן איטלקי המשמש לעיתים קרובות כדי למנוע בזבוז לחם ישן. נהוג לטבול אותו על פי רוב בחלב לפני הטיגון.<ref></ref> <ref></ref>

=== ארצות הברית ===
בארצות הברית טוסט הרבה יותר פופולרי בארוחת הבוקר. עם זאת, לחם מטוגן עדיין נאכל, במיוחד בצורת פרנץ' טוסט, אבל לפעמים פשוט פרוסת לחם מטוגנת בחמאה.

== לקריאה נוספת ==
* בצק מטוגן

== הערות שוליים ==

קטגוריה:מאכלים מטוגנים
קטגוריה:המטבח הבריטי
קטגוריה:המטבח האירי
קטגוריה:לחם
חלומי

חָלוּמִי (מיוונית: Χαλλούμι; בטורקית: Hellim) היא סוג של גבינה חצי קשה (כ-30% שומן) שמקורה בקפריסין. מסורתית מיוצרת מחלב צאן ואולם כיום היא מיוצרת בעיקר מחלב פרות. צבע הגבינה לבן ולמרקמה שכבות אופייניות בדומה למוצרלה. בתהליך היצור מוטבלת הגבינה במשרה של מי מלח. בעולם נהוג לעטוף את הגבינה בעלי מנטה שמעניקים לה תוספת טעם וארומה, וכן אמורים לשמש כחומר אנטי מיקרוביאלי ממקור טבעי.

אחד המאפיינים העיקריים של גבינה זו הוא היכולת לטגן או לאפות אותה כך שהגבינה משחימה ללא התכה של הגבינה גם בטמפרטורות גבוהות ולכן גבינה זו משמשת רבות לצליה או לטיגון. הסיבה לכך שהגבינה איננה ניתכת היא העובדה שמדובר בגבינה ללא תוספת של חיידקים לקטיים.

==תהליך הייצור==
גבינה זו, בדומה לשאר הגבינות החצי קשות, עוברת הגבנה על ידי אנזים הגבנה. הייחוד שלה היא שהיא מיוצרת ללא מחמצת לקטית כך שאין תהליך החמצה במהלך הייצור. הגבן נחתך ומופרד ממי הגבינה. הגבן נכבש (בייצור מסורתי על ידי המשקל העצמי של הגבן ואילו בייצור תעשייתי על ידי מכבש גבינה), נחתך לקוביות ומועבר למים רותחים שם הוא מבושל כחצי שעה ולאחר מכן מועבר לתמלחת עד לקבלת אחוז המלח הרצוי.

== קישורים חיצוניים ==

* 
* [http://www.kvasim.org.il/ContentPage.aspx?id=48 חלומי], אתר מועצת הכבשים

קטגוריה:גבינות מלוחות
קטגוריה:המטבח הקפריסאי
בית ריטפלד שרדר

דגם הבית
בית ריטפלד שרדר (הולנדית Rietveld Schröderhuis) נבנה באוטרכט ב-1924 על ידי האדריכל ההולנדי חריט ריטפלד עבור לקוחה בשם טרוס שרדר (Truus Schröder), שהזמינה את הבית עבורה ועבור ילדיה. היא ביקשה שהבית יהיה במידת האפשר ללא קירות פנימיים. בניין זה הוא אחת הדוגמאות המוכרות ביותר של אדריכלות דה סטייל, ונטען כי הוא הבניין היחיד המשתייך לחלוטין לסגנון זה.
== המבנה ==
גם בחיצוניותו וגם בעיצובו הפנימי מהווה בית ריטפלד שרדר מהפך רדיקלי ביחס לאדריכלות שקדמה לו. הבניין בן שתי הקומות בנוי בסופו של טור בתים, ללא כל ניסיון להשתלב או להתכתב עם אדריכלות המבנים שסביבו.

מראה הבית
בתוך הבניין, במקום אוסף סטאטי של חדרים יש חלל פתוח, דינמי ומשתנה. את קומת הקרקע ניתן עדיין לראות כ"מסורתית" - מטבח ושלושה חדרי שינה המסודרים סביב גרם מדרגות מרכזי. אזור המגורים שבקומה השנייה, שנקרא בתוכניות "עליית גג" כדי שלא לעבור על חוקי הבנייה, הוא חלל פתוח גדול, שהאזור היחיד בו המוקף קיר הוא חדר האמבטיה והשירותים. אף כי ריטפלד התכוון להשאיר את הקומה העליונה במצבה המפולש, התעקשה שרדר שתהיה גם אפשרות לחלק אותה. למטרה זו הוקמה מערכת של לוחות נעים ומסתובבים. כאשר כל המחיצות סגורות מתקבלת קומה ובה שלושה חדרי שינה, חדר רחצה וסלון. בין מצב זה לבין המצב הפתוח לחלוטין ישנם צירופי מחיצות שונים רבים מאוד, שלכל אחד מהם חוויית חלל שונה.

חזית המבנה היא קולאז' של מישורים דו־ממדיים וקווים חד־ממדיים המנותקים בכוונה זה מזה ונראים כגולשים זה על פני זה - המטרה היא למנוע תחושה של מסה תלת־ממדית במבנה, ולהגדיר גם את חללי הפנים בעזרת המישורים והקווים בלבד. לכל רכיב כזה, בהתאם למאפייני "דה סטייל", צורה, צבע ומיקום מדויק משלו. כתוצאה מכך התאפשרה יצירתן של כמה מרפסות. הצבעים נבחרו במטרה לחזק את תחושת הפלסטיות של החזיתות - משטחים בלבן ואפור, משקופים ומסגרות בשחור ואלמנטים קוויים שונים בצבעי יסוד.

על אף איכותו האדריכלית של הבית הוא זכה לביקורות נוקבות על יחסו של המבנה עם סביבתו; הבית נבנה במרכז שכונה צנועה עם בתים בסגנון מסורתי ואחיד וחלקו האחורי של צמוד בקיר משותף לאחד מבתים אלו [https://web.archive.org/web/20070621113535/http://www.rietveldschroderhuis.nl/img/rsh2005.jpg]. צורתו של הבית משתלבת באופן חסר הרמוניה ואף צורם, על פי מבקרים רבים, עם השכונה.

טרוס שרדר חיה בבית עד יום מותה ב-1985. הבית עבר שיקום ושימור בידי האדריכל ברטוס מולדר, וכיום משמש כמוזיאון. משנת 2000 אתר מורשת עולמית של אונסק"ו.

==ראו גם==
* כיסא אדום וכחול

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:אוטרכט: מבנים
קטגוריה:הולנד: אתרי מורשת עולמית
קטגוריה:דה סטייל
קטגוריה:אדריכלות מודרנית
קטגוריה:הולנד: בתי מגורים
קטגוריה:הולנד: אתרי מורשת לאומית
פרסי נסיך אסטוריאס

סמל קרן נסיך אסטוריאס
פרסי נסיכת אסטוריאס (בספרדית: Premios Princesa de Asturias, באסטורית: Premios Princesa d'Asturies) הם פרסים המוענקים מדי שנה על ידי קרן נסיכת אסטוריאס בהנהגת נסיך אסטוריאס, ונחשבים ליוקרתיים ביותר בספרד. הפרסים מוענקים, מאז שנת 1981, לאנשים, ארגונים או מוסדות מרחבי העולם אשר בלטו בתרומתם ובהישגים יוצאי דופן במספר קטגוריות.

הקטגוריות בהן מוענק הפרס הן: אמנויות, ספרות, מדעי החברה, תקשורת ומדעי הרוח, שיתוף פעולה בינלאומי, הבנה הדדית (concordia), מחקר מדעי וטכני וספורט. בנוסף לפרסים אלו מוענק גם עיטור מופת לאדם או קבוצת אנשים אשר תרמו תרומה משמעותית לאסטוריאס. לכל קטגוריה יש חבר שופטים המתכנס לדיונים בין חודש מאי לספטמבר, ובסופם מכריז על הזוכים בפרס. בחודש אוקטובר מתקיים טקס הענקת הפרסים באוביידו, עיר הבירה של נסיכות אסטוריאס שבצפון ספרד. בראש הטקס עומד יורש העצר הספרדי, שתוארו "נסיך אסטוריאס". לזוכי הפרסים מוענקים מענק כספי בסך 50 אלף אירו ופסלון שעוצב על ידי ז'ואן מירו.

בין הזוכים הבולטים בפרסי נסיכת אסטוריאס: ברברה הנדריקס (אמנויות 2000ׂ), פדרו אלמודובר (אמנויות, 2006), נשיונל ג'יאוגרפיק (תקשורת ומדעי הרוח, 2006), נלסון מנדלה ופרדריק וילם דה קלרק (שיתוף פעולה בינלאומי, 1992), גינטר גראס (ספרות, 1999), דוריס לסינג (ספרות, 2001), ארתור מילר (ספרות, 2002) וסוזן סונטג (ספרות, 2003), טור דה פראנס (ספורט, 2003), סטיבן הוקינג (הבנה הדדית, 1989), תמרה רוחו (אמנות 2005) יוניצ"ף (הבנה הדדית, 2006), פול אוסטר (ספרות, 2006), אל גור (שיתוף פעולה בינלאומי, 2007), בוב דילן (מוזיקה, 2007), פאקו דה לוסיה (אמנות, 2004) ומיכאל שומאכר (ספורט, 2007) מרי בירד (מדעי החברה, 2016). ב-1991 העניקה קרן נסיך אסטוריאס את פרס האמנויות ל"דור הזמרים הספרדים הליריים" - ויקטוריה דה לוס אנחלס, תרזה ברגנצה, מונסראט קאבאייה, חוסה קאררס, פלאסידו דומינגו, אלפרדו קראוס ופילאר לורנגאר.

ארבעה אישים ישראלים זכו עד כה בפרסי נסיך אסטוריאס<ref>בזמנו הפרס נקרא הפרס <nowiki></nowiki>פרס נסיך אסטוריאס<nowiki></nowiki> (בספרדית: <nowiki></nowiki>Premio Príncipe de Asturias<nowiki></nowiki>) על שם יורש העצר, פליפה. עכשיו הפרס נקרא <nowiki></nowiki>פרס נסיכת אסטוריאס<nowiki></nowiki> (Premio Princesa de Asturias)

על שם יורשת העצר לאונור.</ref>: יצחק רבין (שיתוף פעולה בינלאומי, 1994, במשותף עם יאסר ערפאת), דניאל בארנבוים (הבנה הדדית, 2002, במשותף עם אדוארד סעיד) ועמוס עוז (ספרות, 2007). מוסד יד ושם זכה בפרס על הבנה הדדית ב-2007. זוכים יהודים נוספים הם קהילות יהדות ספרד (הבנה הדדית, 1990), ויהודי מנוחין (הבנה הדדית, 1997, במשותף עם מסטיסלב רוסטרופוביץ') ופרופ' ברוך מינקה מהאוניברסיטה העברית בירושלים בשנת 2010 על מחקריו על תעלות הכאב.

== קישורים חיצוניים ==

* 

==הערות שוליים==

*
נסיך אסטוריאס
הפארק הלאומי אבל טסמן

מנופי הפארק
פרוש מצוי בפארק]]
הפארק הלאומי אבל טסמן (באנגלית: Abel Tasman National Park) הוא פארק לאומי המשתרע על פני 225 קמ"ר בקצהו הצפוני של האי הדרומי של ניו זילנד, והוא הקטן שבפארקים הלאומיים במדינה. הפארק הוקם ב-1942, במלאת 300 שנה להגעתו של האירופי הראשון לניו זילנד, מגלה הארצות אבל טסמן.

נופו של הפארק משלב בין גבעות מיוערות ביער גשם ממוזג, לבין חוף הים, והוא מהווה את משכנן של עופות רבים, לרבות ציפורי שיר ועופות מים. באי הזעיר טונגה, הסמוך לחופי הפארק, חיה מושבה של כלבי ים. מיני יונקים אחרים כמו חתולים, פוסומים, חזירים ואיילים התפראו באי.

בפארק מספר מסלולי טיול, והפופולרי שבהם הוא המסלול שלאורך קו החוף. מספר חברות משכירות קיאקים, שמהווים אופציה נוספת לטיול בפארק. בנוסף, פועלות בפארק מספר חברות המפעילות מוניות שירות ימיות, המעלות ומורידות נוסעים בכמה מהחופים.

== קישורים חיצוניים ==

* [http://www.doc.govt.nz/templates/PlaceProfile.aspx?id=38455 הפארק הלאומי אבל טסמן] באתר ה-DOC, מחלקת השימור של ניו זילנד
* 

== הערות שוליים ==

אבל טסמן
קטגוריה:האי הדרומי
יהודה אריה קלוזנר

יהודה אריה קלוזנר (ה' בסיוון תר"ע, 12 ביוני 1910 – 11 באוקטובר 1970) היה דוקטור לספרות, חוקר הספרות העברית, ספרן, עורך אסופות ומבקר.

==ביוגרפיה==
יהודה אריה קלוזנר נולד בקיץ 1910 בעיר אודסה שבדרום-מערב האימפריה הרוסית (אוקראינה), אחד משני בניו של אלכסנדר זיסקינד קלוזנר (בנם של יהודה לייב קלוזנר וראשה-קיילה בת אלכסנדר זיסקינד ברא"ז, ואחיהם של פרופ' יוסף קלוזנר ובצלאל אליצדק).

בשנת 1921 יצא לעיר וילנה לשם השלמת לימודיו. לאחר שסיים את הגימנסיה העברית בעיר, המשיך בלימודיו באוניברסיטת וילנה. בשנת 1933 עלה לארץ ישראל.

בשנת 1936 הצטרף קלוזנר לצוות בית הספרים הלאומי והאוניברסיטאי (לימים הספרייה הלאומית), עבד בו שנים רבות ובין היתר גם במפעל הביבליוגרפיה העברית. מסוף שנות ה-30 פרסם מאמרים ומחקרי ספרות רבים, שאותם כינס מאוחר יותר בספריו.

בשנת 1942 סיים תואר מוסמך בספרות משווה באוניברסיטה העברית בירושלים.

בשנות ה-50 עבר ללונדון להמשך לימודים בבית הספר ללימודי המזרח ואפריקה (SOAS) של אוניברסיטת לונדון, וב-1958 הגיש את עבודת הדוקטור שלו, שעסקה בכתב יד של י"ל פרץ.

==חיים אישיים==
היה נשוי לפַניה מוסמן, בשנת 1939 נולד בנם עמוס עוז. בשנת 1952 התאבדה פַניה מוסמן. בהמשך נישא ללידה, בתקופת מגוריהם בלונדון נולדו לזוג שני ילדים, מרגניתה ודוד.

קלוזנר נפטר בירושלים בשנת 1970, בגיל 60.

==כתביו==
* תולדות הספרות הכללית; בעריכתו של יוסף קלוזנר, תל אביב: מצפה, תש"ד. (כרך א (היחידי): "התקופה העתיקה")
** מהדורה שנייה, 2 כרכים: תל אביב: מ' ניומן, תשי"א–תשי"ב. (כרך א: "התקופה העתיקה", תשי"א; כרך ב: "ימי הביניים", תשי"ב)
* הנובילה בספרות העברית: מראשיתה עד סוף תקופת-ההשכלה, תל אביב: הוצאת יהושע צ'צ'יק, תש"ז. – זוכה פרס (יוסף) קלוזנר של עיריית תל אביב
* פרקי קריאה לתולדות הספרות הכללית, תל אביב: י' צ'צ'יק, תשי"ג–תשי"ד.
* שקספיר: חייו ויצירותיו, תל אביב: י' צ'צ'יק, תשכ"ה 1965.

ממאמריו:
* זאמושץ’, עירו של י. ל. פרץ, העבר, י"ג, תשכ"ו-1966.
* שיר-הקדשה ותיקון בקובץ שיריו של מיכאל גורדון, קריית ספר, מ"ה, תש"ל-1970.
* פרטים אחדים על משפחתו של י"ל מיזס, קריית ספר, מ"ה, תש"ל-1970.
* עוד הקדשה של ח"נ ביאליק ליוסף קלוזנר, קריית ספר, מ"ה, תש"ל-1970.
* "ספורים בשיר ושירים שונים" של י. ל. פרץ וג.י. ליכטנפלד: הספר ובעיותיו, הקונגרס העולמי למדעי היהדות, תשכ"ט-1969.
* מתי נולד י. ל. פרץ?, תרביץ, ל"ו, תשכ"ז-1967.
* י. ל. פרץ ויעקב רייפמן, העבר, ט"ז, תשכ"ט-1969.

===ארכיון===
בשנת 1978 הופקד חלק מן הארכיון של קלוזנר בספרייה הלאומית על ידי אלמנתו (רעייתו השנייה, לידה), ושאר הארכיון הופקד בספריה הלאומית בשנת 1989 על ידי ד"ר דוד קלוזנר (בנו מאשתו השנייה).<ref></ref>

==קישורים חיצוניים==
* 
* 
* 
* 
* 

==הערות שוליים==

קטגוריה:ישראלים ילידי האימפריה הרוסית
קטגוריה:ישראלים ילידי אוקראינה
קטגוריה:אנשי העלייה החמישית
קטגוריה:חוקרי ספרות ישראלים
קטגוריה:מבקרי ספרות ישראלים
יהודה
קטגוריה:ספרני הספרייה הלאומית
קטגוריה:ספרנים ומידענים ישראלים
קטגוריה:משפחת ברא"ז
קטגוריה:כרם אברהם: אישים
קטגוריה:ישראלים שנולדו ב-1910
קטגוריה:ישראלים שנפטרו ב-1970
עובדה

עובדה (מארמית: עובדא – מעשה) היא אמירה שהיא אמת, כלומר אמירה הנתמכת בהנחת היסוד כדי להגיע למסקנה שנכונה לפיה.

==בפילוסופיה==
בקשר שבין משפטים לא טריוויאליים (כלומר כאלה שאינם הגדרה או טאוטולוגיה) עוסק ענף הפילוסופיה הקרוי אפיסטמולוגיה.

כל משפט לא טריוויאלי על אודות המציאות הוא בהכרח הפשטה שמורכבת מעצמים ותכונות שלהם או יחסים ביניהם. דוגמה: מהעובדה המשתקפת במשפט האמיתי "פריז היא עיר הבירה של צרפת" נובע כי:
* יש מקום ששמו פריז.
* יש מקום ששמו צרפת.
* לצרפת יש ממשלה.
* ממשלת צרפת היא ממשלה חוקית, ויש לה סמכות להכריז על עיר הבירה שלה.
* ממשלת צרפת בחרה את פריז לעיר הבירה שלה.
* יש עצמים הקרויים "מקום" ו"ממשלה".
האמיתוּת של כל הקביעות הללו, כלומר היותן עובדות, עשויה להוביל לעובדה שפריז היא עיר הבירה של צרפת. המצב מסתבך בקביעות שיש בהן שלילה או אמירה מוסרית.

==במדע==
במדע, עובדה היא תצפית אובייקטיבית הניתנת לאימות, להבדיל מתאוריה, המהווה מסגרת מאגדת עבור העובדות, מתארת ומסבירה את יחסי הגומלין ביניהן. פילוסופים של המדע עוסקים בשאלה האם עובדות מדעיות הן אכן אובייקטיביות, או שתמיד עומדת תאוריה כלשהי מאחוריהן. תומאס קון ואחרים הצביעו על כך שההחלטה אילו עובדות ראוי למדוד, ואיך למדוד אותן, מצריכה הנחות מוקדמות כלשהן ("פרדיגמה").

==בבית המשפט==
מרכיב מרכזי בדיון הנערך בבית המשפט הוא בירור העובדות הנוגעות לדיון זה. לאחר בירור העובדות, המובאות בפני בית המשפט על ידי בעלי הדין באמצעות עדים וראיות, על בית המשפט לגבש דעתו ביחס לעובדות אלה. בירור העובדות הוא בדרך כלל נחלתה של הערכאה הראשונה, ובערעור המוגש לערכאה נוספת, בדרך כלל נדונה משמעותן של העובדות, ולא נעשה בירור נוסף של העובדות עצמן.

==ראו גם==
*ידיעה

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תורת ההכרה
קטגוריה:מונחים בפילוסופיה
קטגוריה:מילים וביטויים בארמית
סערה גאומגנטית

חלקיקי [[רוח השמש מגיעים מהשמש (בצד שמאל של התרשים) ופוגעים במגנטוספירה של כדור הארץ (בצד ימין של התרשים).התרשים איננו בקנה מידה.]]
[[זוהר הקוטב מעל וירג'יניה במהלך סערה מגנטית שארעה ב-5 בנובמבר 2002.]]

סערה גאומגנטית או סערה מגנטית היא הפרעה זמנית במגנטוספירה של כדור הארץ, הנגרמת משתי סיבות שונות:
#פליטה מסיבית של חלקיקי רוח השמש מעטרת השמש (Coronal mass ejection), עקב התפרצות סולארית. גל הלם של אותם חלקיקים פוגעים במגנטוספירה של כדור הארץ כ-24 עד 36 שעות לאחר האירוע בשמש.
#איחוי מגנטי (Magnetic reconnection) תקופתי מקרי בין השדה המגנטי של השמש לבין השדה המגנטי של כדור הארץ, הגורם לחלקיקי רוח השמש לחדור ישירות לתוך המגנטוספירה.

בשני המקרים, החלקיקים הרבים של רוח השמש משפיעים על השדה המגנטי של המגנטוספירה ועל הזרמים החשמליים ביונוספירה, ועל השדה המגנטי במקומות רבים על פני כדור הארץ. 

סערות מגנטיות גורמות לתופעת זוהר הקוטב, ובמקרים קיצוניים - להפרעות ללוויינים, לשידורי רדיו, לקווי מתח גבוה ועוד. השפעותיהן הבריאותיות מוגבלות בדרך כלל.

בסערה שהתרחשה באוקטובר 2003 נגרמו הפסקות חשמל בשוודיה ונזק לשנאים בדרום אפריקה.<ref name=":0"></ref>

סערות גאומגנטיות נמשכות בדרך כלל בין 24 ועד 48 שעות, אך יש כאלה שעלולות להימשך מספר ימים.

== הסערה המגנטית של מאי 2024 ==
סערה מגנטית זו הייתה בעלת עוצמה מרבית, 5G בסולם G1-G5.<ref name=":0" /> מקורה של הסערה הייתה בקבוצה של כתמי שמש המסומנת AR3664. בראשית מאי רוחבו של כתם זה היה כמעט 200,000 ק"מ, כלומר פי 15 מרוחב כדור הארץ. צבר זה היה אחד הגדולים והפעילים מבין כתמי השמש במחזור הסולארי הנוכחי. במסגרת התפרצות סולרית זו נצפתה סדרה של התפרצויות של פלסמה ושדות מגנטיים, כאשר לפחות חמישה מהם פנו ישירות אל כדור הארץ. 

בשל העוצמה יוצאת הדופן של הסערה, (NOAA) פרסם אזהרה בעניין.<ref></ref> עוצמת הגבוהה של סערה המגנטית זו גרמה לזהר צפוני אשר נראה באזורים דרומיים, אשר לא חווים בדרך כלל זהר קוטב. 

==נזקי קרינה==
חלקיקי רוח השמש המגיעים לפני כדור הארץ, עלולים לגרום ליצורים החיים נזקי קרינה מועטים בלבד, בזכות הגנת המגנטוספירה והאטמוספירה, אולם אסטרונאוט בחלל ללא מיגון מתאים עלול להחשף לקרינה בכמות קטלנית. באוקטובר 1989 התחוללה סערה מגנטית חזקה, אשר אם הייתה פוגעת באסטרונאוט על הירח הלבוש בחליפת חלל בלבד - הייתה יכולה לגרום למותו.

אסטרונאוטים השוהים תקופות ממושכות בחלל, כגון אלו בתחנות חלל, עלולים לספוג כמויות גדולות של קרינה בזמנים של סערות מגנטיות רבות עוצמה, ולכן באירועים כאלה הם עוברים לאותו חלק של החללית המוגן יותר. 

באירועים בהם נפלטים פרוטונים רבים מהשמש, קרינה ברמה נמוכה יכולה להשפיע גם על הנוסעים במטוסים בגובה רב.

==ראו גם==
*רוח השמש
*השדה המגנטי של כדור הארץ
*מגנטוספירה 
*יונוספירה 
*חגורות ואן אלן
*זוהר הקוטב
*סערות השמש של ליל כל הקדושים (2003)

==קישורים חיצוניים==

* 
* 
* 
* 
* 

== הערות שוליים ==

קטגוריה:השדה המגנטי של כדור הארץ
Skid Row

Skid Row (סקיד רו) היא להקת הבי מטאל שהוקמה ב-1986 בניו ג'רזי.

פרסומה הגדול של הלהקה החל כאשר הלהקה יצאה לסיבוב הופעות כלהקת החימום של בון ג'ובי, מה שהיטיב ללהקה והקל על פריצתה לסצנת הרוק האמריקאית. השירים המוכרים של הלהקה הם "I Remember You", "Youth Gone Wild" ו"18 And Life". הם אלו שהביאו את הלהקה לפרסום ולמכירת של למעלה מ-5 מיליון עותקים של אלבום הבכורה שלהם.

סולן הלהקה סבסטיאן באך יצר כמה פרובוקציות במהלך שנותיו בלהקה בשל הלך רוחו הפרוע. עם עליית הפופולריות של הגראנג' בתחילת שנות ה-90, סבלה הלהקה מפופולריות נמוכה יותר. אומנם אלבומה השני הצליח מבחינה מסחרית, אך לאחריו דעכה הצלחת הלהקה. בשנת 1998 עזב באך מן הלהקה לטובת קריירת סולו, והוחלף בסולן חדש בשם ג'וני סולינג.

הלהקה בהופעה עם סבסטיאן באך ב-1989

==קישורים חיצוניים==

* 

קטגוריה:להקות רוק אמריקאיות
קטגוריה:להקות גלאם מטאל
קטגוריה:להקות הארד רוק
קטגוריה:להקות מטאל
קטגוריה:להקות שהוקמו בשנת 1986